[{"text_idx": "#000003", "text": "Golygodd cwblhau ei gradd mewn Llenyddiaeth Gymraeg ac Athroniaeth yn Haf 2004 y gallai Meinir ganolbwyntio\u2019n gyfangwbl ar ei cherddoriaeth. Gyda\u2019i chanu gonest, ddi-lol, mae\u2019n cael ei hysbrydoli gan fywyd bob dydd, yn lleol ac yn fyd-eang, gan gyfansoddi ei holl ganeuon ei hun. Yn y blynyddoedd diweddar, mae hi wedi bod yn torri cw\u0302ys yn y farchnad Ewropeaidd, gyda gigs llwyddianus mewn sawl prifddinas Ewropeaidd."}, {"text_idx": "#000005", "text": "Rhyddhawyd trydedd CD Meinir, Sgandal Fain, ar Dachwedd 28ain 2005. Roedd yr albym yn gasgliad o\u2019r llon a\u2019r lleddf mewn dau hanner. Yn ystod 2006 a 2007, bu Meinir yn canolbwyntio ar gyfansoddi rhwng perfformiadau, ymddangosiadau, teithiau ysgolion, cyflwyno rhaglenni radio ar Radio Cymru a Heart FM a chyflwyno cyfres \u2018Noson Chis a Meinir\u2019 ar y teledu."}, {"text_idx": "#000006", "text": "Rhyddhawyd yr albym nesa, Tombola, ym mis Rhagfyr 2008. Dyma\u2019r cynnyrch newydd cyntaf ganddi ers tair blynedd, ac fe\u2019i gwnaed hyd yn oed yn fwy arbennig gan ymddangosiad y canwr opera byd-enwog Bryn Terfel ar ddwy o\u2019r caneuon."}, {"text_idx": "#000008", "text": "Yn ystod 2012-14, bu Meinir ar sawl taith dramor, yn perfformio ac yn cynnal gweithdai cymunedol. Roedd Dingle yn yr Iwerddon, Gwlad y Basg, Ffryslan a Los Angeles ymy\u0302sg yr uchafbwyntiau. Rhyddhawyd yr albym 'Celt' oedd yn gasgliad o ganeuon Meinir yn yr Unol Daleithiau a Chanada yn 2014 i gyd-fynd a pherfformiad ganddi yn nathliadau Gwyl Ddewi Cymdeithas Gymraeg Califfornia."}, {"text_idx": "#000009", "text": "Mae albym newydd Meinir, 'Llwybrau', yn albym 15 can ac yn siarad drosti ei hun. Dyma'r cynnyrch newydd cyntaf gan Meinir ers 8 mlynedd, ac mae hi ar gael o'r 14eg o Dachwedd 2016 ymlaen."}]